ai4bharat/Pralekha huggingface dataset:
وزارت آیوش
آیوش کے وزیر کل پُنے میں قبائلی حفظان صحت کے لئے قدرتی طریقہ علاج کے پروجیکٹ کا افتتاح کریں گے
گاندھی جینتی کے موقع پر آیوش کے وزیر مملکت  جناب شریپد یسونائیک ویڈیو کانفرنس کے ذریعے کل مہاراشٹر کے پُنے میں گوہے بُدرک کے ایک قبائلی گاؤں میں نیچرو پیتھی  اسپتال کا افتتاح کریں گے۔ یہ پروجیکٹ علاقے میں قبائلی برادری کے مریضوں کیلئے قدرتی طریقہ علاج اور یوگا معالجہ مرکز کے علاوہ قبائلی نوجوانوں کیلئے ایک تربیتی مرکز کے طور پر کام کریگا جس میں قدرتی صحت اور یوگا کے ہنرکو ان کے صحت کے کاموں میں شامل کیا جائیگا۔ یہ مرکز قبائلی صحت کے طریقہ کار کا بھی مطالعہ کریگا اور قبائلی صحت طریقہ کار کا ایک خزینہ بھی تیار کریگا۔ مہاراشٹر کے قبائلیوں کی ترقی کے وزیر جناب کے سی پاڈوی میں اس پروگرام میں حصہ لیں گے۔
یہ صحت سہولت این آئی این کے ڈائرکٹر اور قبائلیوں کی ترقی کے مربوط پروجیکٹ ، گورے گاؤں ، پُنے کے پروجیکٹ آفیسر کے درمیان دستخط کیے گئے مفاہمت نامے کا نتیجہ ہے جس کے تحت یوگا اور قدرتی طریقہ علاج کے اسپتال کے قیام کیلئے قبائلی اسکول  کا احاطہ سونپے جانے کا تصور کیا گیا تھا۔ اس پروجیکٹ میں امیون ڈیفیسینسی ڈس آرڈر کے بندوبست کیلئے علاقے کی قبائلی برادری کے مریضوں کیلئے قدرتی طریقہ علاج اور یوگا معالجہ کا استعمال کرنے سے متعلق خصوصی حکم ہے۔ یہ قدرتی طریقہ علاج اور یوگا اسپتال کے ساتھ تربیتی مرکز ملک کے باقی حصوں کیلئے ماڈل اکائی کے طور پر کام کریگا۔
گوہے بُدرک نیچروپیتھی اسپتال کی 20 بستروں کے ساتھ اوپی ڈی اور اسپتال میں داخل ہوئے لوگوں کو سنبھالنے کی صلاحیت ہے جس میں مردوں اور خواتین کیلئے الگ الگ وارڈ ، اچھی طرح آراستہ یوگا حال، ڈائٹ مرکز اور قدرتی علاج کا ایک زمرہ شامل ہے۔
مذکورہ اکائی اصل میں مقامی طور سے دستیاب وسائل کے ذریعے مقامی لوگوں کے تغذیے سے متعلق ضرورتوں پر توجہ مرکوز کریگی اور قدرتی طریقہ علاج کا استعمال کرتے ہوئے پائیدار صحت دیکھ بھال ماڈل فراہم کریگی۔ ہیلتھ کیئر سینٹر کے طور پر کام کرنے کے علاوہ یہ نوجوان قبائلی مردوں اور خواتین کو آسان قدرتی علاج دینے کیلئے تربیت بھی فراہم کریگی جس سے طویل عرصے میں پوری برادری کو فائدہ ہوگا۔ یہ انہیں خودروزگار کے ساتھ ساتھ نیچر کیور اور یوگ مراکز کے ساتھ ساتھ تندرستی اور اسپا صنعت میں روزگار دلانے میں مزید مضبوط بناسکتی ہے جہاں افرادی قوت کی مانگ بڑھ رہی ہے۔
-----------------------
م ن۔م ع۔ ع ن
U NO:6012
(Visitor Counter : 96
ریلوے کی وزارت
بھارتی ریلوے نے اپنے مسافروں کو عالمی درجے کی سہولتیں فراہم کرانے کا عہد کررکھا ہے
68800 سے زائد سواری ڈبوں میں حیاتیاتی لحاظ سے مناسبت رکھنے والے بیت الخلا لگائے گئے اور اس طریقے سے100 فیصد طور پر احاطہ کیا جاچکا ہے
200 ریلوے اسٹیشنوں کو ماحولیاتی انتظام نظام کے نفاذ کی اجازت دی گئی ہے
صاف ستھرا ماحول فراہم کرنے اور مسافروں کو خوشگوار سفر کا تجربہ بہم پہنچانے کے لیے بھارتی ریلوے نے مختلف النوع دیگر اقدامات سووچھ بھارت، سووچھ ریلوے پہل قدمی کے تحت کیے ہیں
بھارتی ریلوے نے دنیا میں بہترین ریلوے نیٹ ورک کی صف میں خود کو شمار کرانے کی غرض سے اپنے مسافروں کو عالمی درجے کی سہولتیں فراہم کرانے کا عہد کررکھا ہے۔ صاف ستھرا ماحول فراہم کرنے اور مسافروں کو خوشگوارسفر کا تجربہ کرانے کےلیے بھارتی ریلوے نے سووچھ بھارت، سووچھ ریلوے پہل قدمی کے تحت بہت سارے اقدامات کیے ہیں، جن میں سے چند اہم اقدامات یہ ہیں۔2019-20 کے دوران 49487 حیاتیاتی لحاظ سے مناسبت رکھنے والے بیت الخلا 14916 سواری ڈبوں میں لگائے گئے۔ اس طریقے سے 68800 سے زائد سواری ڈبوں میں 245400 سے زائد بائیو ٹوائلٹ لگائے جاچکے ہیں۔ یعنی 100 فیصد بنیاد پر احاطہ کیا جاچکا ہے۔2اکتوبر2019 سے، یعنی مہاتما گاندھی کی 150ویں جینتی سے پلاسٹک سے تیار کسی بھی شئے کا استعمال نہیں۔ریلوے کی کوششوں کو مدنظر رکھتے ہوئے وزارت ریلوے کو سووچھ منصوبہ عمل کے نفاذ کے ذمہ دار ایک وزارت کےلیے بہترین کوشش کرنے والی وزارت کا درجہ دیا گیا ہے اور اس سلسلے میں 6ستمبر 2019 کو صدر جمہوریہ نے ایوارڈ بھی دیا تھا۔2ہزار ریلوے اسٹیشنوں کو 2019-20 میں آئی ایس او 14001 کے سلسلے میں ماحولیاتی انتظام نظام کے نفاذ کی سند دی گئی ہے۔مربوط میکانائزڈ صفائی ستھرائی کی سہولتیں اب 953 اسٹیشنوں پر دستیاب ہیں۔مسافر صفائی ستھرائی کے میعارات کو کس نظر سے دیکھتے ہیں اور ان کی نظر میں ان تمام امور کا کیا مقام ہے۔ اس کا تعین کرنے کے لیے 407 اسٹیشنوں کے برخلاف 2019-20 میں 720 اسٹیشنوں پر معیارات کا تعین کرنے کے لیے آزادانہ تھرڈ پارٹی جائزے کا اہتمام کرایا گیا۔راجدھانی، شتابدی، دورنتو اور دیگر اہم دور دراز کا سفر طے کرنے والی میل/ ایکسپریس ریل گاڑیوں سمیت 1100 سے زائد ریل گاڑیوں میں آن بورڈ کیپنگ ہاؤس سروس  کی سہولت فراہم کی گئی ہے، تاکہ سواری ڈبے کے ٹوائلٹ، گزرگاہیں اور مسافروں کے ڈبے ریل گاڑی کے سفر کے دوران ہی صاف کیے جاسکیں۔
1660 سے زائد جوڑی ریل گاڑیوں پر احاطہ کرنے کے لیے کوچ متر کے مطالبے پر ایس ایم ایس کے ذریعے او بی ایچ ایس خدمت فراہم کی جاتی ہے۔میکانائزڈ دھلائی کا انتظام کیا جارہا ہے، تاکہ واشنگ لائن کی کوالٹی بہتر بنائی جاسکے۔پلاسٹک کی شکل میں جمع ہونے والے کچڑے کو کم کرنے، ری-سائیکل کرنے اور اسے ٹھکانے لگانے کا کام اسٹیشنوں پر ماحولیات دوست طریقے سے کیا جارہا ہے۔پلاسٹک بوتل کرشنگ مشینوں کی تنصیب کے لیے جامع پالیسی رہنما خطوط زونل ریلوے کے ذریعے وضع کیے گیے ہیں۔ فی الحال315 پی بی ایم سی 200 ریلوے اسٹیشنوں پر نصب کی جاچکی ہیں۔آٹومیٹک کوچ واشنگ پلانٹ  2019-20 میں آٹھ مقامات پر نصب کیے جاچکے ہیں۔29 اسٹیشنوں پر 2019-20 میں خود کار طور پر پانی بھرنے کا فوری انتظام فراہم کرایا گیا ہے، تاکہ اسٹیشنوں پر پانی بھرنے کے عمل میں صرف ہونے والے وقت میں تخفیف لائی جاسکے۔
قومی مالیاتی رپورٹنگ اتھارٹی
این ایف آر اے نے سی اے، راجیو بنگالی پر پانچ سال کے لیے پابندی عائد کرنے کے علاوہ 5 لاکھ روپے کا جرمانہ عائد کیا
نیشنل فائنانشیل رپورٹنگ اتھارٹی  نے کمپنیز ایکٹ 2013  کے سیکشن  132 کے تحت مالی سال 17-2016 کے لئے پارٹنر ٹریلوجک ڈیجیٹل میڈیا لمیٹڈ  کے قانونی آڈٹ کے لیے شراکت دار میسرز سبرامنیم بنگالی اینڈ ایسوسی ایٹس کے سی اے راجیو بنگالی کے پیشہ ورانہ بدانتظامی کے سلسلے میں حکم جاری کیا ہے۔ این ایف آر اے اسے پانچ سال کے لیے کسی بھی کمپنی یا باڈی کارپوریٹ کے قانونی آڈیٹر اور انٹرنل آڈیٹر کے طور پر تعینات کرنے سے روکتا ہے اور اس کے علاوہ پانچ لاکھ روپے کا جرمانہ بھی عائد کرتا ہے۔
پیشہ ورانہ بدانتظامی کی تحقیقات کے دوران مشاہدہ کی گئی چند اہم خامیاں حسب ذیل ہیں:
- آڈیٹر نے اس حقیقت کے باوجود کہ ٹی ڈی ایم ایل کے مالیاتی بیانات میں نقدی کی آمد سے متعلق گوشوارہ شامل نہیں تھا، نقدی کی آمد سے متعلق گوشوار کے آڈٹ کی جھوٹی اطلاع دی تھی۔ آڈیٹر نے این ایف آر اے کو من گھڑت کیش فلو سٹیٹمنٹ سے گمراہ کرنے کی بھی کوشش کی تھی۔
- آڈیٹر مالیاتی گوشواروں پر غیر ترمیم شدہ آڈٹ رائے جاری کرنے میں انتہائی لاپرواہی کا مظاہرہ کر رہا تھا جو کمپنی کے معاملات کی صحیح اور منصفانہ نظریہ کی عکاسی نہیں کرتا تھا۔
- ٹی ڈی ایم ایل نے 24.06 کروڑ روپے کے دیگر متفرق اخراجات کو تسلیم کیا تھا اور 14.87 کروڑ روپے کے مختلف بیلنسز کو رائٹ آف کیا تھا، جو کہ 71.43 کروڑ روپے کے کل اخراجات کا 54.50 فیصد بنتا ہے۔ اس طرح کے اخراجات پچھلے سال کے اسی طرح کے 1.28 کروڑ روپے کے اخراجات سے 3041 فیصد زیادہ تھے۔ آڈیٹر اس طرح کے غیر معمولی/غیر معمولی لین دین کے باوجود دھوکہ دہی کی وجہ سے مادی غلط بیانیوں کے امکان کے بارے میں مستعدی اور پیشہ ورانہ شکوک و شبہات کو برقرار رکھنے میں ناکام رہا۔
- آڈیٹر انتظامیہ کے 'گوئنگ کنسرن' کے مفروضے کی مناسبیت کا جائزہ لینے میں لاپرواہی کا مظاہرہ کر رہا تھا جیسا کہ منفی اشارے جیسے آپریشنز سے ہونے والی آمدنی 51 کروڑ روپے سے کم ہو کر 17.06 کروڑ روپے، ٹی ڈی ایم ایل کو 54.37 کروڑ روپے کا نقصان ہوا جس کے نتیجے میں مجموعی اثاثہ 58.89 کروڑ روپے سے کم ہوکر 4.52 کروڑ روپے ہوگیا اور انوینٹری میں 12.71 کروڑ روپے سے کم ہوکر صفر وغیرہ ہوگیا۔
- ٹی ڈی ایم ایل نے 11.96 کروڑ روپے کے ملتوی شدہ ٹیکس اثاثہ جات  کو بغیر کسی یقین کے مستقبل میں قابل ٹیکس آمدنی کی شناخت کی، جس کے خلاف اس طرح کا ڈی ٹی اے حاصل کیا جا سکتا ہے۔ آڈیٹر ڈی ٹی اے کی نامناسب شناخت کی اطلاع دینے میں ناکام رہا۔
- آڈیٹر نے آڈیٹنگ کے حوالے سے بڑے پیمانے پر معیارات کی خلاف ورزی کی تھی۔ اس کے مطابق ایک لسٹڈ کمپنی کا آڈٹ غیرمعمولی اور غیر معمولی انداز میں کیا گیا۔
- آڈیٹر چھ اکاؤنٹنگ معیارات کی تعمیل کو یقینی بنانے میں ناکام رہا۔
- ٹی ڈی ایم ایل نے مخصوص بینک نوٹوں میں لین دین کی تفصیلات کے بارے میں انکشاف نہیں کیا، جو کہ نومبر 2016 میں نوٹ بندی کے بعد لازمی قرار دیا گیا تھا۔ اسی طرح ٹی ڈی ایم ایل نے متعلقہ فریق کی تفصیلات اور لین دین کے بارے میں مکمل انکشاف نہیں کیا۔ آڈیٹر ایکٹ کے مطابق افشاء کے اہم تقاضوں کی تعمیل کو یقینی بنانے میں مکمل طور پر لاپرواہی کا مظاہرہ کر رہا تھا۔
- آڈیٹر نے جھوٹی اطلاع دی تھی کہ ٹی ڈی ایم ایل، ایک میڈیا اور مواد سنڈیکیشن کمپنی، آر بی آئی ایکٹ 1934 کے سیکشن 45 آئی اے کے تحت غیر بینکنگ فنانس کمپنی کے طور پر رجسٹرڈ ہے۔
تفصیلی جرمانے کے حکم کو این ایف آر اے کی ویب سائٹ: https://nfra.gov.in پر دیکھا جا سکتا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 67
وزارت سیاحت
سیاحت کی وزارت اور الائنس ائر ایوئیشن لمٹڈ کے درمیان گھریلو ہندوستانی سیاحت کے فروغ اور مارکٹنگ کے لئے تعاون کے مفاہمت نامے پر دستخط
سیاحت کی وزارت نے ملک بھر میں سیاحت کو فروغ دینے کے لئے سترہ فروری 2022 کو نئی دہلی میں میسز الائنس ائرایوئیشن کے ساتھ ایک مفاہمت نامے پر دستخط کئے ۔ سیاحت کی وزارت سیاحت راغب کرنے والی مارکیٹ میں ہندوستان کو سیاحت کا ترجیحی اور پسندیدہ مقام بنانے کےلئے کوشاں ہے جبکہ میسز الائنس ائر ایوئیشن لمٹڈ اپنے وسیع تر گھریلو نیٹ ورک کے ساتھ ہندوستان میں سیاحت کے فروغ میں اہم کردار ادا کرتا ہے۔ مفاہمت نامے کا مقصد مشترکہ طور پر گھریلو سیاحت کو فروغ دینا اور سیاحت کی وزارت اور AAAL کی سیاحت کی مارکیٹ میں سرگرمیوں میں تال میل قائم کرنا ہے۔
محترمہ روپندر برار، ایڈیشنل ڈائرکٹرجنرل نے وزارت سیاحت کی طرف سے اور جناب ونیت سودچیف ایکزیکیٹو آفیسر نے میسزالائنس ائر ایوئیشن لمٹڈ کی جانب سے مفاہمت نامے پر مل کر دستخط کئے۔
الائنس ائر حکومت ہند کی علاقائی کنکٹوٹی اسکیم  کے فروغ میں پیش پیش ہے جسے وزیر اعظم کی اڑان  اسکیم کے تحت چلایا جارہا ہے۔ مفاہمت نامے کا مقصد مارکیٹنگ اور فروغ کی ایک مربوط حکومت عملی طے کرنا اور AAAL کے ساتھ مل کر ایک مشترکہ مہم کا آغاز کرنا ہے۔ فروغ کی کوششوں میں پرنٹ اورالیکٹرونک میڈیا میں تشہیر، میلوں اور نمائشوں میں شرکت، سیمنار ،ورکشاپ، روڈ شو اور انڈیا ایوننگ کا انعقاد، کتابچوں کا اجراء، میڈیا اور سفر کا روبار میں لگے لوگوں کو میزبان پروگراموں کے تحت ملک میں مدعو کرنا وغیرہ شامل ہیں۔ وزارت اس مفاہمت نامے سے فائدہ حاصل کرنے کےلئے سفر وسیاحت کے فریقوں کو یکجا کرے گی۔
وزارت دفاع
وزیر دفاع جناب راج ناتھ سنگھ 22-23 نومبر کے درمیان اپنے دورۂ کمبوڈیا کے دوران آسیان و دیگر ممالک کے وزرائے دفاع کی میٹنگ اور بھارت – آسیان وزرائے دفاع کی میٹنگ میں شرکت کریں گے
کمبوڈیا کے نائب وزیر اعظم اور وزیر دفاع سامدیچ پچے سینا ٹی بان کی دعوت پر ، وزیر دفاع جناب راج ناتھ سنگھ 22 سے 23 نومبر 2022 کے دوران کمبوڈیا کے سرکاری دورے پر جائیں گے۔ آسیان ڈفینس منسٹرس پلس  کے صدر کی حیثیت سے کمبوڈیا سیئم ریئپ ، کمبیوڈیا میں 9ویں سالانہ میٹنگ کا اہتمام کر رہا ہے اور وزیر دفاع 23 نومبر 2022 کو اس فورم سے خطاب کریں گے۔ وزیر موصوف کمبوڈیا کے وزیر اعظم سے بھی ملاقات کریں گے۔
بھارت – آسیان تعلقات کے 30 برس مکمل ہونے کی یاد میں، بھارت اور کمبوڈیا 22 نومبر 2022 کو مشترکہ طور پر بھارت – آسیان وزرائے دفاع کی میٹنگ کا اہتمام کریں گے، جس کی صدارت جناب راج ناتھ سنگھ کریں گے۔ بھارت – آسیان شراکت داری کو تقویت بہم پہنچانے کی غرض سے میٹنگ کے دوران مختلف پہل قدمیوں کا اعلان کیے جانے کا منصوبہ ہے۔
بھارت 1992 میں آسیان کا ڈائیلاگ پارٹنر بنا اور اولین اے ڈی ایم ایم – پلس میٹنگ ہنوئی، ویتنام میں 12 اکتوبر 2010 میں منعقد ہوئی۔ آسیان اور دیگر ممالک کے درمیان مکالمے اور تعاون میں مزید اضافہ کرنے کی غرض سے، سال 2017 سے،اے ڈی ایم ایم – پلس یعنی آسیان و دیگر ممالک کے وزراء سالانہ میٹنگ کا اہتمام کرتے آرہے ہیں۔ بھارت اور آسیان نے 2022 میں اپنے تعلقات کو مزید ترقی دے کر اسے ’جامع کلیدی شراکت داری‘ کی شکل دی۔
اے ڈی ایم ایم – پلس میٹنگ اور بھارت – آسیان وزرائے دفاع کی میٹنگ کے علاوہ، وزیر دفاع شرکاء ممالک کے وزرائے دفاع کے ساتھ باہمی میٹنگوں کا بھی اہتمام کریں گے۔ ان ملاقاتوں کے دوران، جناب راج ناتھ سنگھ دفاعی تعاون سے متعلق معاملات اور باہمی مفادات سے متعلق معاملات کو مزید مستحکم بنانے کے طریقوں پر بھی تبادلہ خیالات کریں گے۔
نائب صدر جمہوریہ ہند کا سکریٹریٹ
بدھ پورنیما کے موقع پر قوم کو نائب صدر جمہوریہ ہند کی مبارکباد
نئی دہلی ،06مئی2020: نائب صدر جمہوریہ ہند جناب ایم ونکیا نائیڈو نے بدھ پورنیما کے مقدس موقع پر عوام کو مبارکباد پیش کی ہے۔ ان کے پیغام کا مکمل متن درج ذیل ہے:
‘‘بدھ پورنیما کے مقدس موقع پر جو بھگوان بدھ کی جینتی کے موقع پر منائی جاتی ہے، اہل ملک کو مبارکباد۔
بھگوان بدھ نے بنی نوع انسانیت کو حق، راست بازی اور ایمانداری کے راستے پر چلنے کی ترغیب فراہم کی۔ان کی تعلیمات نے روحانی بیداری کی توسط سے عوام کو نجات کا راستہ دکھایا ہے۔ امن ، سچائی اور رحم دلی کے ان کے پیغام نے پوری دنیا کو راستہ دکھایا اور یہ تعلیمات دائمی طورپر افادیت کی حامل ہیں۔
کووڈ-19 کی اس آزمائشی گھڑی میں ہم سب کو عالمی محبت، رواداری اور رحم دلی کے اصولوں پر عمل کرنا چاہئے اور ضرورتمندوں اور ناداروں کی جانب مدد کا ہاتھ بڑھانے کا فریضہ ادا کرنا چاہئے۔ہمیں صف اول کے سورماؤں کے تئیں بھی اظہار تشکر کرنا چاہئے، جو کورونا وائرس کے خلاف اس نبردآزمائی میں اپنی جانوں کو خطرے میں ڈال کر کام کررہے ہیں۔’’
کوئلے کی وزارت
شمال مشرقی خطے میں 391 کوئلے کی کانیں کام کر رہی ہیں
کوئلہ، کانوں اور پارلیمانی امور کے مرکزی وزیر جناب پرہلاد جوشی نے آج راجیہ سبھا میں ایک تحریری جواب میں یہ معلومات دی ہے کہ جی ایس آئی کے ذریعہ 01.04.2021 کو شائع کردہ کول انوینٹری آف انڈیا کے مطابق ملک کی شمال مشرقی ریاستوں میں کوئلے کے تخمینہ شدہ وسائل 1739.37 ملین ٹن ہیں اور ریاست کے لحاظ سے تقسیم ذیل میں دی گئی ہے:-
|
|
ریاست
|
|
ماپ شدہ
|
|
دریافت شدہ
|
|
تخمینہ شدہ
|
|
کل
|
|
ہریانہ
|
|
89.04
|
|
16.51
|
|
470.93
|
|
576.48
|
|
آسام
|
|
464.78
|
|
57.21
|
|
3.02
|
|
525.01
|
|
ناگا لینڈ
|
|
8.76
|
|
21.83
|
|
415.83
|
|
446.42
|
|
سکم
|
|
0.00
|
|
58.25
|
|
42.98
|
|
101.23
|
|
اروناچل پردیش
|
|
31.23
|
|
40.11
|
|
18.89
|
|
90.23
|
|
کل
|
|
593.81
|
|
193.91
|
|
951.65
|
|
1739.37
سرکاری ایجنسیوں کے تحت کل 391 کوئلے کی کانیں  چلائی جا رہی ہیں۔ شمال مشرقی علاقے میں، سرکاری ایجنسیوں کے تحت چلنے والی کوئلے کی کانیں نارتھ ایسٹرن کول فیلڈز، کول انڈیا لمیٹڈ، مارگریٹا کی کوئلے کی کانیں ہیں۔ فی الحال صرف ترپ کولیری اور ٹکاک کولیری چلائی جارہی ہیں اور کان کنی صرف ٹکاک کولیری میں ہی کی جارہی ہے۔
حال ہی میں آسام میں واقع 02 کول بلاکس یعنی گرمپانی اور کوئلاجن کولا بلاک کی کامیاب بولی لگانے کے بارے میں ہدایت جاری کی گئی ہے۔
نارتھ ایسٹرن کول فیلڈز کے کام کرنے والے علاقوں سے 2021-2020 میں کوئلے کی غیر قانونی کان کنی کی وجہ سے کوئی نقصان نہیں ہوا ہے۔ غیر قانونی کان کنی کو روکنے کی ذمہ داری ریاستی حکومت کی ایجنسیوں کی ہے۔ اس کے علاوہ، این ای سی بھی اپنے کام کرنے کے علاقے میں غیر قانونی کان کنی کی روک تھام کے لیے اقدامات کر رہا ہے جو درج ذیل ہیں:۔
- غیر قانونی کوئلہ کانکنی کے خلاف ریاستی پولیس کے ساتھ مشترکہ آپریشن۔
- اے آئی ایس ایف کی طرف سے حساس علاقوں میں گشت۔
- اسٹریٹجک پوائنٹس پر ڈی جی آر کے زیر اہتمام سیکیورٹی اہلکاروں کی تعیناتی۔
- کول ڈمپ ایریا سمیت اسٹریٹجک پوائنٹس پر سی سی ٹی وی کیمروں کی تنصیب۔
- کولیری گیٹس پر سخت کنٹرول۔
- کوئلہ چوری میں ملوث شخص کو پکڑ کر مقامی پولیس کے حوالے کر دیا جاتا ہے۔
وزیراعظم کا دفتر
عالمی بنیادی ڈھانچہ اور سرمایہ کاری اور ہندوستان-مشرق وسطی-یورپ اقتصادی کوریڈور کے لیے شراکت داری
وزیر اعظم جناب نریندر مودی اور امریکہ کے صدر عزت مآب جناب جو بائیڈن نے 9 ستمبر 2023 کو نئی دہلی میں جی-20 سربراہ اجلاس کے موقع پر شراکت داری برائے عالمی بنیادی ڈھانچہ اور سرمایہ کاری  اور ہندوستان-مشرق وسطی-یورپ اقتصادی کوریڈور پر ایک خصوصی تقریب کی مشترکہ صدارت کی۔
اس تقریب کا مقصد بنیادی ڈھانچے کی ترقی کے لیے زیادہ سے زیادہ سرمایہ کاری کو کھولنا اور ہندوستان، مشرق وسطیٰ اور یورپ کے درمیان مختلف جہتوں میں رابطے کو مضبوط بنانا تھا۔
یورپی یونین، فرانس، جرمنی، اٹلی، مراقش، متحدہ عرب امارات اور سعودی عرب کے ساتھ ساتھ عالمی بینک کے سربراہان نے بھی اس تقریب میں شرکت کی۔
پی جی آئی آئی ایک ترقیاتی اقدام ہے جس کا مقصد ترقی پذیر ممالک میں بنیادی ڈھانچے کے فرق کو کم کرنے کے ساتھ ساتھ عالمی سطح پر ایس ڈی جیز پر پیشرفت کو تیز کرنے میں مدد کرنا ہے۔
آئی ایم ای سی ایک مشرقی کوریڈور پر مشتمل ہے جو ہندوستان کو خلیجی خطے سے جوڑتا ہے اورشمالی کوریڈور خلیجی خطے کو یورپ سے جوڑتا ہے۔ اس میں ریلوے اور شپ ریل ٹرانزٹ نیٹ ورک اور روڈ ٹرانسپورٹ روٹس شامل ہوں گے۔
پروجیکٹ-گیٹ وے-ملٹی لیٹرل-ایم او یو دیکھنے کے لیے یہاں کلک کریں۔
https://static.pib.gov.in/WriteReadData/specificdocs/documents/2023/sep/doc202399250101.pdf
ش ح۔ ش ت۔ج
Uno-9312
(
ٹیکسٹائلز کی وزارت
مرکزی وزیر پیوش گوئل نے 2030 تک 250 ارب ڈالرکے ٹیکسٹائل کی پیداوار اور 100 ارب ڈالر کی برآمدات کے ہدف کو حاصل کرنے کے لائحہ عمل پر تبادلہ خیال کیا
ہندوستان کو عالمی بازار میں مستحکم مقام دلانے کیلئے اجتماعی عزم کی ضرورت، ٹیکسٹائل کی وزارت کے چنتن شیور سے خطاب کرتے ہوئے جناب گوئل کا بیان
ٹیکسٹائلز، امور صارفین، خوراک اور سرکاری نظام تقسیم اور تجارت وصنعت کے مرکزی وزیر جناب پیوش گوئل نے 2030 تک 250 ارب ڈالرکے ٹیکسٹائل کی پیداوار اور 100 ارب ڈالر کی برآمدات کے ہدف کو حاصل کرنے کے لائحہ عمل پر تبادلہ خیال کیا۔
ٹیکسٹائل کی وزارت کی جانب سے منعقدہ چنتن شیور کے دوران افسران اور عملے سے بات چیت کرتے ہوئے جناب گوئل نے ٹیکسٹائل شعبے کو زیادہ متحرک بنانے کیلئے جامع نقطہ نظر پر زور دیا تاکہ عالمی مسابقت کیلئے اسے تیار کیا جاسکے۔ انہوں نے افسران سے اختراعی خیالات سوچنے کیلئے اور بہترخدمات کی ترسیل کیلئے منظم ادارہ جاتی ڈھانچے کی اہمیت کو اجاگر کیا۔
ٹیکسٹائلز کی وزارت نے اس شعبے سے متعلق مختلف مسائل پر غوروفکر کیلئے 18 جولائی کو چنتن شیور کا انعقاد کیا تھا۔
ٹیکسٹائلز کی مرکزی وزیر مملکت محترمہ درشنا جردوش نے اس سیشن کا افتتاح کیا ۔ محترمہ جردوش نے ملک کی اقتصادی ترقی میں ٹیکسٹائلز شعبے کی اہمیت اور اس ویلیو چین میں شامل تمام شعبوں میں ترقی کو فروغ دینے کیلئے اجتماعی توجہ مرکوز کرنے پر زور دیا۔
انہوں نے ذکر کیا کہ یہ چنتن شیور اس شعبے سے متعلق اہم مسائل پر اجتماعی غوروفکر اور حل تلاش کرنے کا ایک پلیٹ فارم ہے۔ اس سے ٹیکسٹائلز کی وزارت کے تحت آنے والے تمام دفاتر کے درمیان بہتر سمجھ اور تال میل کو فروغ دینے میں بھی مدد ملے گی۔
دن بھر جاری رہنے والے اس چنتن شیور میں ٹیکسائلز کی وزارت کے ساتھ ساتھ علاقائی دفاتر کے افسران نے شرکت کی۔
اس دوران پانچ موضوعات یعنی- برآمدات کو فروغ دینے، سرمایہ-فراہمی کا حجم اور پیمانہ ، پائیداریت، فطرت سے انسان کے بنائے ہوئے فائبر کی طرف منتقلی اور خدمات کی ترسیل میں بہتری پر گروپ کے غوروفکر کے اجلاس کا انعقاد کیا گیا۔ متعلقہ گروپوں کی جانب سے مخصوص سفارشات اور درپیش مسائل کا حل فراہم کرتے ہوئے تفصیلی پرزینٹیشن دی گئی۔ صلاحیت سازی کمیشن کے نمائندوں کی طرف سے ٹیم بلڈنگ سیشن نے شرکاء کے درمیان مواصلات اور بات چیت کو بڑھانے کا ایک موقع فراہم کیا۔
لائف اسٹائل کوچ اور موٹیویشنل اسپیکر جناب گور گوپال داس اور کاما آیوروید کے سی ای او اور شریک بانی جناب وویک ساہنی نے شرکاء سے خطاب کیا اور اپنے نقطہ نظر اور تجربات سے آگاہ کیا۔
۔۔۔۔۔۔۔۔۔۔
ش ح۔ع ح۔
U- 7199
(Visitor Counter : 42
وزارت دفاع
وائس ایڈمیرل اجیت کمار پی ، نے مغربی بحری کمان کے فلیگ آفیسر کمانڈنگ ان چیف کا عہدہ سنبھال لیا
نئی دلّی ، 31 جنوری ؍وائس ایڈمیرل اجیت کمار پی ، پی وی ایس ایم ، اے وی ایس ایم ، وی ایس ایم نے 31 جنوری ، 2019 کو ممبئی میں مغربی بحری کمان کے فلیگ آفیسر کمانڈنگ ان چیف کا عہدہ سنبھال لیا ہے ۔ انہوں نے یہ عہدہ وائس ایڈمیرل گریش لوتھرا ، پی وی ایس ایم ، اے وی ایس ایم ، وی ایس ایم ، اے ڈی سی کی جگہ سنبھالا ہے جو کہ بھارتی بحریہ میں تقریباً چار دہائیوں پر مشتمل اپنے شاندار کرئیر کی تکمیل کے بعد سبک دوش ہوئے ہیں ۔ وائس ایڈمیرل لوتھرا کو حقیقی بحری روایات کے شایان شان وداع کیا گیا ۔
سینک اسکول کزاکھوتم اور نیشنل ڈیفنس اکیڈمی کے سابق طالب علم ، وائس ایڈمیرل اجیت کمار پی کو یکم جولائی ، 1981 کو بھارتی بحریہ میں کمیشن ملا تھا ۔ انہوں نے نیول ہائر کمانڈ کا کورس مکمل کیا اور وہ با وقار نیول وار کالج ، نیو پورٹ ، یو ایس اے کے سابق طالب بھی رہ چکے ہیں ۔ انہوں نے معربی بحری کمان میں چیف اسٹاف آفیسر  کی ذمہ داریاں بھی نبھائی ہیں ۔
وائس ایڈمیرل اجیت کمار پی ، مشرقی بحری بیڑے کے فلیگ آفیسر کمانڈنگ بھی رہ چکے ہیں ۔ ان کی شاندار خدمات کو تسلیم کرتے ہوئے انہیں 2006 میں وششٹ سیوا میڈل ، 2014 میں اتی وششت سیوا میڈل اور 2019 میں عزت مآب صدر جمہوریہ کے ہاتھوں پرم وششٹ سیوا میڈل سے نوازا گیا ہے ۔
۔ ۔ ۔ ۔ ۔ ۔
U . 610
(Visitor Counter : 64
بہت چھوٹی، چھوٹی اور درمیانی صنعتوں کی وزارت
بین الاقوامی یوم یوگا کے موقع پر 'کھادی یوگا میٹ' کا افتتاح
21 جون 2023 کو بین الاقوامی یوم یوگا کے پرمسرت موقع پر کھادی اور ولیج انڈسٹریز کمیشن  کے چیئرمین جناب منوج کمار نے ممبئی میں کے وی آئی سی ہیڈ کوارٹر میں 'کھادی یوگا میٹ' کا افتتاح کیا۔ پروگرام سے خطاب کرتے ہوئے انھوں نے کہا کہ عزت مآب وزیر اعظم جناب نریندر مودی کی قیادت میں 'اآتم نربھربھارت ابھیان' دن بہ دن نئے معیار قائم کر رہا ہے۔ 'کھادی یوگا میٹ' کا تعارف بھی اسی مہم کا ایک حصہ ہے۔ انھوں نے مزید کہا کہ یہ میٹ مکمل طور پر دیسی اور ماحول دوست ہے۔ اسے اس طرح سے ڈیزائن کیا گیا ہے کہ اس پر ہر طرح کے یوگاسن  کی جا سکیں۔
اس موقع پر چیئرمین نے پرائم منسٹر ایمپلائمنٹ جنریشن پروگرام  اسکیم کے تحت ویسٹرن زون کے 25 مستحقین کو تقریبا 237 کروڑ روپے کی مارجن منی گرانٹ جاری کی۔ انھوں نے مالی سال 2022-23میں 1.34لاکھ کروڑ روپے کا تاریخی کاروبار حاصل کرنے پر کے وی آئی سی عہدیداروں اور ملک کے دیہی علاقوں میں کام کرنے والے لاکھوں کھادی کاریگروں کو مبارکباد دی۔
'کھادی یوگا میٹ' کے آغاز سے قبل جناب منوج کمار نے صبح منعقدہ ایک پروگرام میں کے وی آئی سی کے افسروں اور ملازمین کے ساتھ یوگا اور پرانیام کیا۔ انھوں نے اجتماع سے خطاب کرتے ہوئے کہا کہ سال 2014 میں وزیر اعظم جناب نریندر مودی جی کی کوششوں نے اقوام متحدہ کی جنرل اسمبلی میں یوم یوگا منانے کی تجویز پیش کی تھی جسے جلد ہی تین ماہ کے عرصے میں قبول کرلیا گیا اور 21 جون 2015 کو پہلی بار بین الاقوامی یوم یوگا منایا گیا۔ انھوں نے کہا کہ عزت مآب وزیر اعظم جناب نریندر مودی کی ترغیب سے یوگا گرو کی شکل میں بھارت اب دنیا کو یوگا کا سبق سکھا رہا ہے۔
کے وی آئی سی کے چیئرمین نے مزید کہا کہ وزیر اعظم کی قیادت میں کے وی آئی سی نے "ووکل فار لوکل" اور "خود انحصار بھارت" مہم کے تصور کو نئی بلندیوں پر پہنچایا ہے۔ آزاد بھارت کی تاریخ میں پہلی بار کے وی آئی سی مصنوعات کا کاروبار 1.34 لاکھ کروڑ روپے سے تجاوز کر گیا ہے جبکہ دیہی علاقوں میں روزگار کے 9,54,899 نئے مواقع بھی پیدا ہوئے ہیں۔ انھوں نے مزید کہا کہ آج شروع کیا گیا 'کھادی یوگا میٹ' کھادی کاریگروں کی مہارت سے تیار کردہ مکمل طور پر دیسی مصنوعات ہے۔ انھوں نے کہا کہ ہم سب کو اس نئی مقامی مصنوعات کے لیے آواز بلند کرنی ہوگی۔ اور جب ہم اپنی مصنوعات کے لیے 'ووکل فار لوکل' بن جائیں گے تو صرف ہماری مصنوعات 'لوکل ٹو گلوبل' کے زمرے تک پہنچ سکیں گی۔
کے وی آئی سی کی تاریخی کامیابیوں کو دہراتے ہوئے انھوں نے مزید کہا کہ پی ایم ای جی پی نے وزیر اعظم جناب نریندر مودی کی سودیشی مہم کے ساتھ ملک کے نوجوانوں کو یکجا کرنے میں ایک نیا ریکارڈ قائم کیا ہے۔ یہ اسکیم 'ملازمت تلاش کرنے والے کے بجائے روزگار پیدا کرنے والا بننے' کے خواب کو پورا کرتی ہے۔
کانکنی کی وزارت
کانکنی کی وزارت نے نوٹی فائڈ ایکسپلوریشن ایجنسیوں کو عام ہدایات جاری کیں کہ وہ نیشنل منرل ایکسپلوریشن ٹرسٹ  کے پاس پروجیکٹ کی تجاویز جمع کرائیں
معدنیات کی تلاش کو مزید تیز کرنے کے لیے نئی پہل
ملک میں معدنیات کی تلاش کی سرگرمیوں کو فروغ دینے کے مقصد سے ، مرکزی حکومت نے ’نیشنل منرل ایکسپلوریشن ٹرسٹ‘  قائم کیا جو اپنے آغاز سے ہی ملک بھر میں تلاش کے پروجیکٹوں کو انجام دینے کے لیے مختلف نوٹی فائڈ ایکسپلوریشن ایجنسیوں کو فنڈ فراہم کر رہا ہے۔
اسی مناسبت سے، این ایم ای ٹی نے این ایم ای ٹی فنڈز کے ذریعے معدنیات کی تلاش کے لیے این ایم ای ٹی کے شیڈول آف چارجز  پر مبنی تفصیلی لاگت کے تخمینے کے ساتھ تجاویز ، مجوزہ بلاک ایریا/زمین کی حقیقی حیثیت  کے سرٹیفکیٹ سمیت جمع کرانے کے لیے این ای اے کو 24 فروری 2021 کو عام ہدایات جاری کی ہیں ۔
اب، یہ دیکھا گیا ہے کہ متعلقہ ریاستی اتھارٹی سے مجوزہ بلاک ایریا/زمین کی حقیقی حیثیت  کا سرٹیفکیٹ فراہم کرنے میں بہت سے معاملات میں کافی تاخیر ہو رہی ہے۔ جس کی وجہ سے ملک میں معدنیات کی تلاش شروع کرنے میں غیر ضروری تاخیر ہوئی ہے۔ لہذا این ایم ای ٹی فنڈ کے لیے پراجیکٹ کی تجاویز جمع کرانے کے لیے عام ہدایات کو مزید واضح کیا جاتا ہے جیسا کہ درج ذیل ہے: -
منرل ایکسپلوریشن کارپوریشن لمیٹڈ  اور دیگر نوٹی فائڈ سی پی ایس یوز ریاستی اتھارٹی سے مجوزہ بلاک ایریا/زمین کی حقیقی حیثیت  سے متعلق سرٹیفکیٹ کے لیے ریاستی حکومت کو درخواست بھیجیں۔ ریاستی حکومت 60 دنوں کے اندر مجوزہ بلاک ایریا/زمین کی حقیقی حیثیت سے متعلق سرٹیفکیٹ فراہم کرے گی۔
ساٹھ دنوں کے بعد ریاستی حکومت سے سرٹیفکیٹ نہ حاصل ہونے کی صورت میں، پراجیکٹ کی تجویز این ایم ای ٹی سیکرٹریٹ کے پاس تکنیکی اور مالیاتی جانچ کے لیے تکنیکی اور لاگت سے متعلق کمیٹی  میں پیش کی جا سکتی ہے۔ ریاستی حکومت کے کانکی اور جیولوجی کے محکمے / ڈائریکٹوریٹ کے ڈائرکٹر، کو پروجیکٹ کی تجویز کی تکنیکی جانچ کے دوران مجوزہ بلاک ایریا کی حیثیت  کے بارے میں وضاحت کی جا سکے۔
تکنیکی اور اقتصادی مناسبت کی بنیاد پر، پراجیکٹ کی تجویز کے لیے تلاش کے کام کو انجام دینے کے واسطے منظوری دی جائے گی۔ تلاش کا کام شروع کرنے سے پہلے، ایم ای سی ایل اور دیگر نوٹی فائڈ سی پی یوز اس بات کی تصدیق کریں گے کہ بلاک کا ایریا کسی لیز ہولڈ کے تحت نہیں ہے اور یہ کہ کسی دوسری ریاستی/مرکزی/نجی تلاش ایجنسیوں نے مجوزہ بلاک کے علاقے میں تلاش کا کام شروع نہیں کیا ہے۔
کانکنی کی وزارت طرف سے یہ اہم پہل ملک میں معدنیات کی تلاش میں تیزی لانے کے لیے کی گئی ہے اور اس سے معدنیات میں خود کفیلی حاصل کرنے اور معاشی ترقی اور روزگار کو فروغ دینے میں مدد ملے گی۔
۔۔۔۔۔۔۔۔۔۔۔
ش ح۔ا گ۔ن ا۔
U-0000
(Visitor Counter : 101